****

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2012 M. SAUSIO 26 D. SPRENDIMO NR. T2-5 „DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ KRETINGOS RAJONO SAVIVALDYBĖS MOKYKLOSE TVARKOS APRAŠO PATVIRTINIMO“ PAKEITIMO**

2016 m. gruodžio 22 d. Nr. T2-332

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba n u s p r e n d ž i a:

1. Pakeisti Kretingos rajono savivaldybės tarybos 2012 m. sausio 26 d. sprendimą Nr. T2-5 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose tvarkos aprašo patvirtinimo“:

1.1. 16.8 papunktį išdėstyti taip:

„16.8. Mokykloje įvykus nenumatytam įvykiui, ekstremaliajam įvykiui, keliančiam pavojų vaikų gyvybei ar sveikatai  (patalpų įrangos gedimai, šildymo gedimai, vandentiekio ir kanalizacijos gedimai, apšvietimo gedimai, maisto blokų įrangos gedimai ir kt.)  arba Savivaldybės administracijos direktoriui paskelbus savivaldybės lygio ekstremaliąją situaciją rajono teritorijoje ar jos dalyje (gripo epidemijos ar kitos ypač pavojingos užkrečiamosios ligos atveju ir kt.);“;

1.2. papildyti 19 punktą 19.6 papunkčiu ir jį išdėstyti taip:

„19.6. vaikai nelanko Mokyklos dėl pastato ir/ar patalpų remonto darbų, pastato ir/ar patalpų įrangos gedimų ir kitų nenumatytų atvejų 1 mėnesį arba ilgiau. Šiuo atveju susitarimai įforminami Mokymo sutarties pakeitimu.“.

2. Sprendimas skelbiamas Teisėkūros pagrindų įstatymo nustatyta tvarka.

Savivaldybės meras Juozas Mažeika